wickkiey/tamil-wikipedia-chunked huggingface dataset:
# அமோனியம் நைட்ரேட்டு

**அம்மோனியம் நைட்ரேட்டு** (*Ammonium nitrate*) என்பது அம்மோனியம் நேர்மின் அயனியின் நைட்ரேட் உப்பாகிய ஒரு வேதிச்சேர்மம் ஆகும். இதனுடைய வேதி வாய்ப்பாடு NH<sub>4</sub>NO<sub>3</sub>, எளிமையாக N<sub>2</sub>H<sub>4</sub>O<sub>3</sub>. இது ஒரு வெண்மை நிறப்படிகத் திண்மம் ஆகும். நீரில் அதிகம் கரையும் தன்மை கொண்டது. இது மிக முக்கியமாக விவசாயத்துறையில் அதிக அளவில் நைட்ரஜனைத் தரக்கூடிய உரமாகப் பயன்படுகிறது. இந்தச் சேர்மமானது சுரங்கத்தொழில் மற்றும் கட்டுமானத் துறையில் பயன்படுத்தப்படும் வெடிபொருட்களின் ஒரு முக்கியப் பகுதிப்பொருளாகவும் திகழ்கிறது. வட அமெரிக்காவில் அதிகமாகப் பயன்படுத்தப்படும் ஒரு பிரபலமான தொழில் துறை வெடிபொருளான ANFO என்பதன் பகுதிப்பொருளாக இருக்கிறது. இந்தச் சேர்மமானது தவறாகப் பயன்படுத்தப்படும் வாய்ப்புகள் அதிகமாக இருப்பதால், பல நாடுகளில், இச்சேர்மத்தைப் பொதுவான நுகர்வோர் பயன்படுத்துவதற்கு, கட்டுப்பாடுகள் விதிக்கப்பட்டுள்ளன.
# அமோனியம் நைட்ரேட்டு

## கிடைக்கும் தன்மை

சிலி நாட்டிலுள்ள அடகாமா பாலைவனத்தின் மிகவும் வறட்சியான பகுதிகளில் அம்மோனியம் நைட்ரேட்டானது, (அம்மோனியா நைட்ர் - சால்ட்பீட்டர் எனப்படும் அம்மோனியத்தை ஒத்த பொருளாகவும், சோடியம் நைட்ரேட் எனப்படும் நைட்ரேட் சோ்மமாகவும்) இயற்கையான கனிமமாகக் கிடைக்கிறது. கடந்த காலத்தில், அம்மோனியம் நைட்ரேட்டானது, சுரங்கத் தொழிலின் மூலமாகப் பெறப்பட்டது. நடைமுறையில் தற்போது பயன்படுத்தப்படும் அம்மோனியம் நைட்ரேட்டானது 100 % தொகுப்பு முறையில் தயாரிக்கப்பட்டதாகும்.
# அமோனியம் நைட்ரேட்டு

## தயாரிப்பு

- அம்மோனியம் நைட்ரேட்டின் தொழில் முறை தயாரிப்பானது, அமில கார வினையின் அடிப்படையிலானது. இவ்வினையில், அம்மோனியாவானது, நைட்ரிக் அமிலத்துடன் வினைப்பட்டு அம்மோனியம் நைட்ரேட்டானது கிடைக்கிறது.  
:NH<sub>3</sub> + HNO<sub>3</sub> → NH<sub>4</sub>NO<sub>3</sub>  
- நீரற்ற வாயு நிலையில் உள்ள அம்மோனியாவும், அடர் நைட்ரிக் அமிலமும் இவ்வினையில் பயன்படுத்தப்படுகின்றன. இந்த வினையானது, அதிக அளவிலான வெப்ப உமிழ் வினையாக இருக்கும் காரணத்தால், தீவிரமான வினையாக உள்ளது. 83% செறிவுள்ள கரைசலாக உருவான பிறகு, மிகுதியாக உள்ள நீரானது ஆவியாக்கப்பட்டு 95% முதல் 99.9% வரை செறிவுள்ள அம்மோனியம் நைட்ரேட் கிடைக்கப்பெறுகிறது. இவ்வாறு கிடைக்கும் அம்மோனியம் நைட்ரேட் உருக்கானது, சிறு மணிகளாக தூவி கோபுரம் மூலமாக உருவாக்கப்படுகின்றன. இந்த அம்மோனியம் நைட்ரேட் மணிகள் அல்லது குருணைகள் கெட்டிப்படுவதைத் தடுக்க, மேலும் உலர்த்தப்பட்டு, குளிர்விக்கப்படுகின்றன. இவ்வாறு கிடைக்கக்கூடிய குறுமணிகள், வணிகரீதியான அம்மோனியம் நைட்ரேட் இறுதி விளைபொருளாகும்.
- இந்த வினைக்கான அம்மோனியாவானது, ஹேபர் முறையில் நைட்ரஜனையும் ஹைட்ரஜனையும் இணைப்பதன் மூலம் கிடைக்கிறது. ஹேபர் முறையில் தயாரிக்கப்ட்ட அம்மோனியாவானது, ஆஸ்ட்வால்ட் முறையில் நைட்ரிக் அமிலமாக, ஆக்சிஜனேற்ற வினையின் மூலம் மாற்றப்படுகிறது.
- மற்றுமொரு தயாரிப்பு முறையானது, ஒட்டா முறை :  
:Ca(NO<sub>3</sub>)<sub>2</sub> + 2NH<sub>3</sub> + CO<sub>2</sub> + H<sub>2</sub>O &rarr; 2NH<sub>4</sub>NO<sub>3</sub> + CaCO<sub>3</sub>  
விளைபொருட்களான கால்சியம் கார்பனேட் மற்றும் அம்மோனியம் நைட்ரேட் ஆகியவை தனித்தனியாக, துாய்மைப்படுத்தப்பட்டோ அல்லது கால்சியம் அம்மோனியம் நைட்ரேட்டாக மாற்றப்பட்டோ விற்பனை செய்யப்படலாம்.
- அம்மோனியம் நைட்ரேட் மெட்டாதெஸிஸ் வினை மூலமாகவும் பெறப்படலாம்.:  
:(NH<sub>4</sub>)<sub>2</sub>SO<sub>4</sub> + Ba(NO<sub>3</sub>)<sub>2</sub> → 2 NH<sub>4</sub>NO<sub>3</sub> + BaSO<sub>4</sub>  
:NH<sub>4</sub>Cl + AgNO<sub>3</sub> → NH<sub>4</sub>NO<sub>3</sub> + AgCl
# அமோனியம் நைட்ரேட்டு

## தயாரிப்பு

### வேதி வினைகள்

- அம்மோனியம் நைட்ரேட், உலோக ஐதராக்சைடுகளுடன் வினைப்பட்டு, கார உலோக நைட்ரேட்டுகளை உருவாக்குவதுடன், அம்மோனியாவையும் வெளியிடுகிறது.  
: NH<sub>4</sub>NO<sub>3</sub> + MOH → NH<sub>3</sub> + H<sub>2</sub>O + MNO<sub>3</sub> (M= Na, K)  
- அம்மோனியம் நைட்ரேட் வெப்பப்படுத்தும் போது, மீதப்பொருட்களை அல்லது எச்சத்தை விட்டுச் செல்வதில்லை.  
: NH<sub>4</sub>NO<sub>3</sub> → N<sub>2</sub>O + 2H<sub>2</sub>O  
- அம்மோனியம் நைட்ரேட்டானது வளிமண்டலத்தில் NO, SO<sub>2</sub>, மற்றும் NH<sub>3</sub> மற்றும் இரண்டாம் நிலை பகுதிப்பொருளான PM10 உமிழ்தலால் உருவாக்கப்படுகிறது
# அமோனியம் நைட்ரேட்டு

## தயாரிப்பு

### படிக நிலைகள்

- வெப்பநிலை மற்றும் அழுத்தத்தில் ஏற்படும் மாறுபாடு காரணமாக படிக நிலைகளில் ஏற்படும் மாறுபாடுகள் அம்மோனியம் நைட்ரேட்டின் இயற்பியல் பண்புகளில் பாதிப்பை ஏற்படுத்துகின்றன. மூன்று படிக நிலைகள் அறியப்பட்டவையாக உள்ளன.
| அமைவு | வெப்பநிலை (°C) | நிலை | கன அளவு மாற்றம் (%) |
| --- | --- | --- | --- |
| > 169.6 | திரவம் |  |  |
| I | 169.6 to 125.2 | கன சதுரம் | -2.1 |
| II | 125.2 to 84.2 | நாற்கோணம் | +1.3 |
| III | 84.2 to 32.3 | α-சாய்சதுரம் | -3.6 |
| IV | 32.3 to −16.8 | β-சாய்சதுரம் | +2.9 |
| V | −16.8 | நாற்கோணம் | } |  
- ஐந்தாவது அமைவான படிகமானது, சீசியம் குளோரைடைப் போன்று போலி கனசதுர அமைப்பைக் கொண்டுள்ளது. நைட்ரேட் எதிர்மின் அயனி மற்றும் அம்மோனியம் நேர்மின் அயனியின் நைட்ரஜன் அணுக்கள், கன சதுர வரிசையில் சீசியம் குளோரைடு படிகத்தில் சீசியம் மற்றும் குளோரின் அணுக்கள் ஆக்கிரமித்த இடங்களை ஆக்கிரமித்துக் கொள்கின்றன.
# அமோனியம் நைட்ரேட்டு

## பயன்பாடுகள்

### உரங்கள்

NPK விகித முறைப்படி 34-0-0 (34% nitrogen) அம்மோனியம் நைட்ரேட்டானது ஒரு மிக முக்கியமான உரமாகும். இது சற்றே யூரியாவை (46-0-0) விட செறிவு குறைந்ததாக இருப்பதால் சரக்கை கையாள்வதில் ஒரு சிறிய குறையைக் கொண்டுள்ளது. அம்மோனியம் நைட்ரேட்டானது யூரியாவை விட நிலைப்புத் தன்மை கொண்டது. இது எளிதில் வளிமண்டலத்தில் நைட்ரஜனை இழப்பதில்லை. மழையை எதிர்பார்த்திருக்கும் நேரத்தில் முந்தைய மிதமான வெப்பத்தில் யூரியாவை பயன்படுத்துவது நைட்ரஜன் இழப்பைத் தவிர்ப்பதற்கான வழியாகும்.
# அமோனியம் நைட்ரேட்டு

## பயன்பாடுகள்

### வெடிபொருட்கள்

அம்மோனியம் நைட்ரேட்டானது தனித்த நிலையில் வெடிக்கக்கூடிய தன்மை உடையதல்ல. ஆனால் இது முதன்மையான வெடிபொருட்களான அசைடுகள், அல்லது எரிபொருட்களான அலுமினியத்துாள் அல்லது எரிபொருள் எண்ணெய் ஆகியவற்றுடன் சேர்க்கும் போது வெவ்வேறு விதமான பண்புகளை உடைய வெடிபொருட்களை வெகு விரைவாக உருவாக்குகின்றது.
# அமோனியம் நைட்ரேட்டு

## பாதுகாப்பு நடவடிக்கைகள்

வழங்குநர்களிடமிருந்து கிடைக்கும் பாதுகாப்பு தரவுத் தாள்களில் சுகாதாரம் மற்றும் பாதுகாப்புத் தொடர்பான தகவல்கள் இணையம் மற்றும் இணையத்தளத்தில் காணக் கிடைக்கின்றன. பல வெடிவிபத்துகளில் எண்ணற்ற மக்கள் உயிரிழந்ததைத் தொடர்ந்து அமெரிக்க சுற்றுச்சூழல் பாதுகாப்பு நிறுவனம், தொழில்சார் உடல்நலம் மற்றும் பாதுகாப்பு நிறுவனம் மற்றும் ஆல்ககால், புகையிலை மற்றும் துப்பாக்கி அடுக்கமைப்பு நிறுவனம் ஆகியவவை இணைந்து கூட்டாக பாதுகாப்பு வழிகாட்டுதல்களை வழங்கின.
வெப்பம் அல்லது எந்தவிதமான தீப்பற்றும் பற்றவைப்பு ஆதாரமும் தீவிரமான எரிதலுக்கும் அல்லது வெடிப்புக்கும் காரணமாக இருக்கலாம்.  
அம்மோனியம் நைட்ரேட்டு ஓரு திடமான ஆக்சிசனேற்றியாக இருப்பதால் எரியும் பொருட்கள் மற்றும் ஒடுக்கமடையும் பொருட்களுடன் நன்றாக வினைபுரிகிறது. இருப்பினும் அது முக்கியமாக உரமாகவும் வெடிபொருளாகவும் பயன்படுத்தப்படுகிறது.
குளங்கள் தோண்டுவதற்காக சில நேரங்களில் பூமியை வெடிக்கச் செய்யவும் இது பயன்படுத்தப்படுகிறது.
அம்மோனியம் நைட்ரேட்டு அமடோல் வடிவத்தில் டிரைநைட்ரோதொலுயீன் போன்ற மற்ற வெடிப்பொருட்களின் வெடிப்பு வீதத்தை மாற்ற பயன்படுகிறது.  
அம்மோனியம் நைட்ரேட்டை சேமிப்பதற்கும் பராமரிப்பதற்கும் பல பாதுகாப்பு வழிமுறைகள் கொடுக்கப்பட்டுள்ளன.
தீப்பற்றும் பொருட்களுக்கு அருகில் இதைச் சேமிக்கக்கூடாது. குளோரேட்டுகள், கனிம அமிலங்கள் மற்றும் உலோக சல்பைடுகள் போன்ற சில வேதிப் பொருட்களுடன் சேர்த்து வைக்க அம்மோனியம் நைட்ரேட்டு பொருத்தமற்றது, இதனால் தீவிரமான அல்லது வன்முறை சிதைவுகள் உண்டாகும்.  
அம்மோனியம் நைட்ரேட் 59.4% என்ற அளவில் ஈரப்பதம் கொண்டிருக்கிறது, இது வளிமண்டலத்தில் இருந்து ஈரப்பதத்தை உறிஞ்சிவிடும். எனவே, இறுக்கமாக மூடப்பட்ட கொள்கலனில் அம்மோனியம் நைட்ரேட்டை சேமிப்பது முக்கியம். இல்லையெனில் அது ஒரு பெரிய திடமான பொருளாக ஒன்று திரண்டுவிடும்.  
அம்மோனியம் நைட்ரேட்டு போதுமான அளவு ஈரப்பதத்தை உறிஞ்சிக் கொண்டு நீர்மமாக மாறிவிடும். வேறு சில உரங்களுடன் அம்மோனியம் நைட்ரேட்டை கலந்தால் ஒப்பீட்டளவு ஈரப்பதம் குறைகிறது.  
அமோனியம் நைட்ரேட்டை வெடிப்பொருளாக பயன்படுத்துவதற்கான சாத்தியம் இருப்பதால் ஒழுங்குமுறை நடவடிக்கைகளை தொடங்கின. உதாரணமாக, ஆத்திரேலியாவில் ஆபத்தான பொருட்கள் ஒழுங்குமுறை விதிகள் ஆகத்து 2005 ஆம் ஆண்டு முதல் நடைமுறைக்கு வந்தது. இத்தகைய ஆபத்தான பொருட்களை கையாள்வதற்கு உரிமம் பெறுதல் நடைமுறைக்கு வந்தது. தவறான பயன்பாட்டைத் தடுப்பதற்கான , பொருத்தமான பாதுகாப்பு நடவடிக்கைகள் ஏற்படுத்தப்பட்டன. இவ்விதிகளைப் பின்பற்றும் விண்ணப்பதாரர்களுக்கு மட்டுமே உரிமம் வழங்கப்பட்டது.  
கல்வி மற்றும் ஆராய்ச்சி நோக்கங்கள் போன்ற நடவடிக்கைகள் கருத்தில் கொள்ளப்பட்டன. ஆனால் தனிப்பட்ட நபர்கள் பயன்பாட்டுக்கு அனுமதி மறுக்கப்பட்டது.  
உரிமங்களைக் பெற்றுக் கொண்ட ஊழியர்களும் அங்கீகரிக்கப்பட்ட நபர்கள் மூலம் மேற்பார்வை செய்யப்பட வேண்டும் என்று சட்டம் இயற்றப்பட்டது. மேலும், அவர்களுக்கு உரிமம் வழங்கப்படுவதற்கு முன்னர் காவல் துறையினரின் அனுமதி பெற வேண்டும் என்றும் விதி வகுக்கப்பட்டிருந்தது.
# அமோனியம் நைட்ரேட்டு

## உடல் நலம்

வழங்குநர்களிடமிருந்து கிடைக்கும் பாதுகாப்பு தரவுத் தாள்களில் சுகாதாரம் மற்றும் பாதுகாப்புத் தொடர்பான தகவல்கள் இணையம் மற்றும் இணையத்தளத்தில் தொடர்ச்சியாக வெளியிடப்படுகிறது.  
அமோனியம் நைட்ரேட்டு உடல் நலத்திற்கு எத்தகைய கேட்டையும் விளைவிக்காது என்பதால் உரமாகப் பயன்படுத்தப்படுகிறது.
இதனுடைய உயிர் கொல்லும் அளவு 2,217 மி.கி./கி.கி. ஆகும். இது மேசை உப்பின் உயிர் கொல்லும் அளவில் மூன்றில் இரண்டு பங்கு மட்டுமேயாகும்.
# அமோனியம் நைட்ரேட்டு

## பேரழிவுகள்

அம்மோனியம் நைட்ரேட்டை சூடுபடுத்தும் போது, அது நைட்ரசு ஆக்சைடு மற்றும் நீராவியாகச் சிதைவடைகிறது. இது ஒரு வெடிக்கும் வினை அல்ல என்றாலும், திடீர் வெடிப்பு மூலம் வெடித்துச் சிதற, தூண்டப்படலாம். அமோனியம் நைட்ரேட்டின் அதிக அளவு கையிருப்பு, ஆக்சிசனேற்றத்தின் காரணமாக, ஒரு பெரிய தீ விபத்தாக முடியலாம். 1947 ஆம் ஆண்டு டெக்சாசு நகரத்தில் இத்தகைய ஒரு பேரழிவு நடந்தது. இதனால் அமோனியம் நைட்ரேட்டை சேமிப்பது மற்றும் கையாளுதலுக்கான கட்டுப்பாடுகளில் முக்கிய மாற்றங்கள் ஏற்பட்டன.
# தேசிய கல்வித் திட்டமிடல் மற்றும் மேலாண்மைப் பல்கலைக்கழகம், புதுடில்லி.

**தேசிய கல்வித் திட்டமிடல் மற்றும் மேலாண்மைப் பல்கலைக்கழகம்** *(National University of Educational Planning and Administration)* தெற்கு புதுதில்லியில் உள்ள 17-பி, அரபிந்தோ மார்க் சாலையில் அமைந்துள்ளது . இது பள்ளிக் கல்வித் திட்டமிடல் மற்றும் மேலாண்மைக்கான ஒரே பல்கலைக் கழகமாகும். இப்பல்கலைக் கழகம், இந்திய அரசின் மனிதவள மேம்பாட்டுத் துறை அமைச்சகத்தின்கீழ் இயங்கி வருகிறது..
# தேசிய கல்வித் திட்டமிடல் மற்றும் மேலாண்மைப் பல்கலைக்கழகம், புதுடில்லி.

## வரலாறு

தேசிய கல்வித் திட்டமிடல் மற்றும் மேலாண்மைப் பல்கலைக்கழகமானது, முதன்முதலில் 1962ஆம் ஆண்டு யுனெஸ்கோவிற்குரிய கல்வி திட்டமிடுபவர்கள், நிர்வாகிகள் மற்றும் மேற்பார்வையாளர்களுக்கான ஆசிய மையமாகத் தொடங்கப்பட்டது. பின்னர் 1965ல் இது ஆசிய கல்வித் திட்டமிடல் மற்றும் மேலாண்மை நிறுவனமாக உருவானது. அதன்பின் அந்நிறுவனம் 1973ல் கல்வி திட்டமிடுபவர்கள் மற்றும் நிர்வாகிகளுக்கான தேசிய கல்லூரியாகக் மாறியது. பின்னர் மீண்டும் 1979ல் 'தேசிய கல்வித் திட்டமிடல் மற்றும் மேலாண்மை நிறுவனம்' என்று பெயர் மாற்றம் செய்யப்பட்டது. இறுதியாக 2006 ஆம் ஆண்டு பல்கலைக்கழகமாகத் தரமுயர்த்தப்பட்டு தேசிய கல்வித் திட்டமிடல் மற்றும் மேலாண்மைப் பல்கலைக்கழகமாக செயற்படத் தொடங்கியது.
# தேசிய கல்வித் திட்டமிடல் மற்றும் மேலாண்மைப் பல்கலைக்கழகம், புதுடில்லி.

## ஆட்சிக் குழு

| ஆட்சிக்குழு உறுப்பினர்கள் |  |  |
| --- | --- | --- |
| தலைவர் | திரு.பிரகாசு யாவடேகர், மனிதவள மேம்பாட்டுத்துறை அமைச்சர், இந்திய அரசு |  |
| யந்தியாலா பி.கி. திலக் | துணை வேந்தர் |  |
| பசவராசு சுவாமி | பல்கலைக்கழகப் பதிவாளர் |  |
| பி.பி.சக்சேனா | பிரிவு அலுவலர், கல்வி,நிர்வாகம் |  |
| செயப்பிரகாசு தாமி | பிரிவு அலுவலர், அலுவலக நிர்வாகம் | } |
# தேசிய கல்வித் திட்டமிடல் மற்றும் மேலாண்மைப் பல்கலைக்கழகம், புதுடில்லி.

## துறைகள்

இந்தப் பல்கலைக்கழகமானது எட்டு கல்விசார் துறைகளையும், சிறந்த மேலாண்மைக்கான இரண்டு மையங்களையும் கொண்டுள்ளது. அவை:  
1. கல்வித்திறன் மேம்பாடு மற்றும் பயிற்சித் துறை
1. கல்வித் திட்டமிடல் துறை
1. கல்வி நிர்வாகத் துறை
1. கல்வி நிதித் துறை
1. கல்வி கொள்கைகளுக்கானத் துறை
1. பள்ளிக் கல்வி மற்றும் முறைசாரா கல்வித் துறை
# தேசிய கல்வித் திட்டமிடல் மற்றும் மேலாண்மைப் பல்கலைக்கழகம், புதுடில்லி.

## பாடப் பிரிவுகள்

- ஆய்வியல் நிறைஞர் பட்டம்
- முனைவர் பட்டம்
# வி. தண்டாயுதபாணி

**வி. தண்டாயுதபாணி** (V. Dhandayuthapani) அல்லது ***காங்கிரஸ் தண்டாயுதபாணி*** என்பார் அதற்கு காரணம் அப்போது தமிழகத்தில் இந்திய கம்யூனிஸ்ட் கட்சியில் *கம்யூனிஸ்ட் தண்டாயுதம்* என்ற ஒரு பெரிய தலைவர் இருந்தாலும், அதே போல் திமுகவில் தண்டபாணி என்ற பெரிய தலைவர் இருந்ததாலும் அவ்வாறு அழைத்து வந்தனர். மேலும் இவர் தமிழகத்தில் முன்னாள் இந்திய தேசிய காங்கிரஸ் கட்சியை சேர்ந்த அரசியல்வாதி ஆவார்.  
இவர் வேலூர் மாவட்டம் குடியாத்தம் அருகில் உள்ள அழிஞ்சிக்குப்பம் கிராமத்தைச் சேர்ந்தவர். சட்டம் பயின்ற இவர் காமராசரால் ஈர்க்கபட்டு இதேகாவில் இணைந்து தமிழக மாணவர் காங்கிரஸ் தலைவராக பொறுப்பு வகித்தார். பின்னர் நிறுவன காங்கிரசு கட்சியின் சார்பில் போட்டியிட்டு வேலூர் மக்களவைத் தொகுதி உறுப்பினராக 1977 முதல் 1980வரை இருந்தார். பின்னர் மீண்டும் இந்திரா காங்கிரசில் இணைந்த இவர் கட்சியின் நாடாளுமன்ற தொகுதி பொறுப்பாளராக பதவி வகித்தார். இதன்பிறகு 1991 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.
# வி. தண்டாயுதபாணி

## இறப்பு

சென்னை ஆழ்வார் பேட்டையில் வசித்துவந்த இவர் உடல் நலக் குறைவினால் தன் 79வது வயதில் 2020 நவம்பர் 21 அன்று இறந்தார்.
# வி. தண்டாயுதபாணி

## மக்களவை உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1977 | வேலூர் | நிறுவன காங்கிரசு | } |
# வி. தண்டாயுதபாணி

## மக்களவை உறுப்பினராக

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1991 | குடியாத்தம் | இந்திய தேசிய காங்கிரசு | 64.41 | } |
# தேசிய எழுத்தறிவுத் திட்டம் (இந்தியா)

**தேசிய எழுத்தறிவுத் திட்டம்** (*National Literacy Mission*) என்பது 1988 ஆம் ஆண்டில் இந்திய அரசினால் தொடங்கப்பட்ட தேசிய அளவிலான திட்டமாகும். 15 வயது முதல் 35 வயதிற்குட்பட்ட 80 மில்லியன் நபர்களுக்கு எண்பது வருடத்தில் எழுத்தறிவு ஏற்படுத்துவதற்காகத் தொடங்கப்பட்டது. எழுத்தறிவு என்கின்ற பொழுது வாசிப்பது, எழுதுவது மற்றும் கணக்கிடுவது மட்டுமில்லாமல் மக்கள் தங்களுக்குள் உதவிபுாிந்து புதியதொரு மாற்றத்தை நோக்கச் செல்ல பயனளிக்கிறது.
# தேசிய எழுத்தறிவுத் திட்டம் (இந்தியா)

## வரலாறு

தேசிய எழுத்தறிவுத் திட்டம் இந்திய அரசாங்கத்தால் மே மாதம் ஐந்தாம் நாள் 1988 அன்று நிறுவப்பட்டது. இத்திட்டம் மத்திய அரசின் மனிதவள மேம்பாட்டு துறையின் கீழ் உள்ள தேசிய மனிதவள மேம்பாட்டு ஆணையத்தி்னால் செயல்படுத்தப்படுகிறது.கேரள மாநிலத்திலுள்ள கோட்டயத்தில் முதன்முதலாக இத்திட்டம் தொடங்கப்பட்டது. 2002 நவம்பர் வரை நாட்டிலுள்ள 600 மாவட்டங்களில் 596 மாவட்டங்கள் வரை இத்திட்டத்தை செயல்படுத்தின. 1999-ல் யுனெஸ்கோ அமைப்பு நோமா எழுத்தறிவு விருது என்ற விருது வழங்கி சிறப்பித்தது. தொடக்கப்பள்ளிகளில் தரமான கல்விக்கு வழி வகுத்ததோடு விழிப்புணர்வையும் இது ஏற்படுத்தியுள்ளது. தேசிய எழுத்தறிவு இயக்கமானது நாடு முழுவதும் உள்ள அரசு சாரா நிறுவனங்களுக்கு நிதி உதவியளித்து இணைந்து செயலாற்றுகிறது.
# தேசிய எழுத்தறிவுத் திட்டம் (இந்தியா)

## நிதியளிப்பு

தேசிய எழுத்தறிவுத் திட்டம் ஒவ்வொரு மாவட்டத்திற்கும் தேவையான நிதியை வழங்குகிறது. மைய மற்றும் மாநில அரசின் பங்களிப்பு நிதியை 2:1 என்ற விகிதத்திலும் பழங்குடியினர்களுக்கான மாவட்ட துணை திட்டத்திற்காக 4:1 என்ற விகிதத்திலும் நிதியை வழங்குகிறது.
# தேசிய எழுத்தறிவுத் திட்டம் (இந்தியா)

## தேசிய எழுத்தறிவுத் திட்டப் பணி

யுனெஸ்கோ ஆய்வின்படி 2005 முதல் 2010 வரை இந்தியாவில் 15 வயது முதல் 24 வயது வரையுள்ள இளைஞர்களுக்கு 81 விழுக்காடும் மீதமுள்ள நபர்களுக்கு 63 விழுக்காடும் எழுத்தறிவு வழங்கியுள்ளது.
# மனை விற்பனை (ஒழுங்குபடுத்துதல், மேம்படுத்துதல்) சட்டம் 2016

**மனை விற்பனை (ஒழுங்குபடுத்துதல் மற்றும் மேம்பாட்டுத்துதல்) சட்டம்** (*The Real Estate (Regulation and Development*) Act, 2016 )என்பது 2013 ஆம் ஆண்டில் வீட்டு வசதி மற்றும் மக்கள் நல்வாழ்வுத்துறை அமைச்சர் ,மாநிலங்கவையில் ஆகத்து 14,2013 ஆம் நாள் இந்த சட்ட மசோதாவை தாக்கல் செய்தார்.இந்தச் சட்டம் நடைமுறைக்கு வந்தது மே 1,2016 ..அந்தந்த மாநில அரசுகள் இதற்கான வரைவுச்சட்டத்தினை ஆறு மாத காலத்திற்குள் வகுக்குமாறு அறிவுறுத்தப்பட்டது..
# மனை விற்பனை (ஒழுங்குபடுத்துதல், மேம்படுத்துதல்) சட்டம் 2016

## மனை விற்பனை

மனை என்பது இயற்கை வளங்களுடன் கூடிய வெற்று இடங்களோ அல்லது கட்டிடங்களுடன் உள்ள இடங்களைக்குறிப்பது ஆகும். மனை விற்பனை என்பது வீடு அல்லது இடங்களை வாங்குவதோ அல்லது விற்பனை செய்வதோ அல்லது வாடகைக்கு விடுவதை ஒரு தொழிலாக செய்து வருவது.
.
# மனை விற்பனை (ஒழுங்குபடுத்துதல், மேம்படுத்துதல்) சட்டம் 2016

## சட்டம் உருவாக காரணம்

மனை வாங்குபவர்களிடத்தில் ஏற்பட்ட குழப்பங்களும், தவறான கட்டுமானங்களினால் ஏற்பட்ட விபத்துகளினாலும் அதன் விளைவுகளாலும் நாடு முழுவதும் பல்வேறு வழக்குகள் பதியப்பட்டன.வீட்டுமனை செயல்திட்டம் பற்றிய ஒரு புரிதல் மக்களுக்கு இல்லாததே இதன் காரணம் என கருதிய நடுவன் அரசு 2013-ஆம் ஆண்டு வீட்டுமனை விற்பனை செய்யும் துறையானது வெளிப்படைத்தன்மையுடன் ,எளிமையான முறையில் அமைய வழி செய்ய கேட்டுக்கொண்டது. அதற்கேற்ப 2009- ஆம் ஆண்டு வீட்டு வசதி மற்றும் மக்கள் நல்வாழ்வுத்துறை அமைச்சகம் ஒரு மாதிரி சட்டமசோதாவினை தாக்கல் செய்தது. அதில் மாநில அரசு தங்களுக்கென்ற வகையில் மாற்றங்களைச் செய்ய அனுமதிவழங்கியுள்ளது.இந்தச் சட்டமானது ''அகில இந்திய காங்கிரஸ் ஆட்சியின்போது கொண்டுவரப்பட்டது.
# மனை விற்பனை (ஒழுங்குபடுத்துதல், மேம்படுத்துதல்) சட்டம் 2016

## ரெரா(RERA)

மாநிலங்களும் ,யூனியன் பிரதேசங்களும் ரெரா ( REAL ESTATE REGULATORY AUTHORITIES) எனப்படும் மாநில அளவிலான பொறுப்பாளர்களை நியமிக்க வேண்டும்.
# மனை விற்பனை (ஒழுங்குபடுத்துதல், மேம்படுத்துதல்) சட்டம் 2016

## ரெராவின் பங்களிப்புகள்

- குடியிருப்புக்கான மனைவிற்பனைத் திட்டம் , விற்பனையாளர்களின் விவரம் அனைத்தும் ரெராவின் வலைத்தளத்தில் பதிவு செய்யப்பட வேண்டும்.
- விற்பனையாளர், வாங்குபவர், இடைத்தரகர், போன்றவர்களின் பொறுப்புகள் என்ன என்பதனை வரையறை செய்தல்.
- ஒவ்வொரு ரெரா குழுவிலும் மனைவிற்பனை செய்வதில் அனுபவம் கொண்ட
மற்றும் சட்டம் ,வணிகதுறை சார்ந்த முழுநேர ஊழியர்களை குழுவில் இடம் பெறச்செய்ய வேண்டும் வேண்டும்.
- மனைவிற்பனைக்கான மேல்முறையீட்டு நீதிமன்றம் ஒன்றை துவங்கி ரெரா சம்பந்தப்பட்ட புகார்களை விசாரிக்க வகை செய்தல்.
# மனை விற்பனை (ஒழுங்குபடுத்துதல், மேம்படுத்துதல்) சட்டம் 2016

## விற்பனையாளர் , மனைவாங்குபவர்

- மனையின் வரைபடம் ,எத்தனை வகையான சொத்துகளை விற்பனைசெய்கிறார், கட்டிமுடிக்கபட்ட விவரம் போன்றவற்றை விற்பனையாளர் ரெரா வலைத்தளத்தில் பதிவு செய்ய வேண்டும்.இதில் ஏதேனும் தவறு ஏற்படின் வட்டியுடன் பணத்தை செலுத்த வேண்டும்.
- திட்டத்தின்70% தொகையினை மனை வாங்குபவர்களிடத்தில் இருந்து தான் பெற வேண்டும்.அதனை அந்த திட்டத்திற்கு மட்டுமே பயன்படுத்த வேண்டும்.
- 70% என்ற அளவினை அந்தந்த மாநில அரசு குறைக்கலாம்.
- உடன்படிக்கையின் படி பதிவு செய்யப்பட்ட முண்பணத்தில் 10% -ற்கும் அதிகமான பணத்தை வாடிக்கையாளரிடம் இருந்து வாங்கக்கூடாது.
- மனை வாங்குபவர் உடன்படிக்கையின் படி பதிவு செய்யப்பட்ட பணத்தை அதில் குறிப்பிட்ட காலக்கெடுவிற்குள் கொடுக்க வேண்டும் இல்லையேல் அதற்கான அபராத தொகையுடன் செலுத்த வேண்டும்.
# மனை விற்பனை (ஒழுங்குபடுத்துதல், மேம்படுத்துதல்) சட்டம் 2016

## அபராத தொகை

- மனைவிற்பனையாளர் ரெராவில் பதிவு செய்யவில்லையெனில் அந்த மனையின் செயல்திட்டத்தின் மொத்த மதிப்பில் 10% அபராதம் செலுத்த வேண்டும்.
- சட்டத்தை மீறினால் 3 வருட சிறை அல்லது 10% அதிக தொகை செலுத்த வேண்டும்.
- தரகர் இந்த சட்டத்தை மீறினால் மீறிய நாட்களில் இருந்து ஒவ்வொரு நாளுக்கும் 10,000 ரூபாய் அபராதமாக செலுத்த வேண்டும்.
# மனை விற்பனை (ஒழுங்குபடுத்துதல், மேம்படுத்துதல்) சட்டம் 2016

## நடைமுறைப்படுத்திய மாநிலங்கள்

| குசராத் | 29 அக்டோபர்,2016 | http://gujrera.gujarat.gov.in/ |  |
| --- | --- | --- | --- |
| உத்தரப்பிரதேசம் | 11 அக்டோபர், 2016 |  |  |
| சண்டிகர் | 31 அக்டோபர், 2016 | http://rera.chbonline.in |  |
| Dadra and Nagar Haveli | 31 அக்டோபர், 2016 | http://maharera.mahaonline.gov.in/ |  |
| அந்தமான் நிக்கோபார் தீவுகள் | 31 அக்டோபர், 2016 | http://www.tnrera.in/ |  |
| இலட்சத்தீவுகள் | 31 October 2016 |  |  |
| டாமன் டையூ | 31 அக்டோபர், 2016 | http://maharera.mahaonline.gov.in/ |  |
| மத்தியப் பிரதேசம் | 22 அக்டோபர், 2016 | Rules | http://rera.mp.gov.in/ |
| புது தில்லி | 24 நவமபர், 2016 | http://dda.org.in/rera/index.aspx |  |
| மகாராட்டிரம் | 19 ஏப்ரல், 2017 | https://maharera.mahaonline.gov.in/ |  |
| ஆந்திரப் பிரதேசம் | 28 மார்ச், 2017 | https://www.rera.ap.gov.in |  |
| ஒடிசா | 25 பெப்ரவரி,2017 | http://orera.in/ |  |
| பீகார் | 1 மே, 2017 | https://nagarseva.bihar.gov.in/rerabihar/ |  |
| ராஜஸ்தான் | 1 மே, 2017 | http://rera.rajasthan.gov.in/ |  |
| சார்க்கண்ட் | 18 மே, 2017 | http://rera.jharkhand.gov.in/ |  |
| உத்தராகண்டம் | 28 ஏப்ரல், 2017 | http://www.uhuda.org.in/real-estate-act/ |  |
| தமிழ்நாடு | 22 சூன், 2017 | http://www.tnrera.in/index.php |  |
| கருநாடகம் | 10 சூலை, 2017 | https://rera.karnataka.gov.in/ |  |
| பஞ்சாப் (இந்தியா) | 8 சூன், 2017 | https://www.rera.punjab.gov.in/ |  |
| சத்தீசுகர் | 26 ஏப்ரல், 2017 | https://rera.cgstate.gov.in/ |  |
| அரியானா | 28 சூலை, 2017 | http://www.harera.in/ |  |
| அசாம் | 6 மே, 2017 |  |  |
| தெலுங்கானா | 4 ஆகஸ்டு, 2017 | http://rera.telangana.gov.in/ |  |
| இமாச்சலப் பிரதேசம் | 28 செப்டமபர், 2017 | http://www.hprera.in/ |  |
| கோவா (மாநிலம்) | 24 நவம்பர், 2017 | https://rera.goa.gov.in/ |  |
| திரிபுரா | 27 அக்டோபர், 2017 |  |  |
| புதுச்சேரி | 18 சூலை, 2017 |  |  |
| கேரளம் | 18 சூன், 2018 | } |  |
# கேசரி, வானரம்

**கேசரி** (Kesari) இராமாயணக் காவியம் கூறும் வானரக் கூட்டத்தின் ஒரு ஆற்றல் மிகு படைத்தலைவர்களில் ஒருவர் ஆவார். இவரின் மனைவியின் பெயர் அஞ்சனை ஆகும். இராமனின் அன்புக்குப் பாத்திரமான அனுமான் இவரது மகன் ஆவார்.
# கேசரி, வானரம்

## வரலாறு

கேசரி – அஞ்சனை இணையர் குழந்தை வரம் வேண்டி ருத்திரனைக் நோக்கிப் பல்லாண்டுகள் தவமிருந்தனர். சிவபெருமானின் தெய்வீக அம்சத்தை வாயு பகவான், அஞ்சனையின் கருவில் வைத்ததின் மூலம் பிறந்தவர் அனுமார். .  
தற்கால கர்நாடகாவில் கோகர்ணம் எனும் புனித இடத்திலிருந்த முனிவர்களை வாட்டி வதைத்த *சம்பசாதனன்* எனும் அரக்கனைக் கேசரி வீழ்த்தி முனிவர்களின் துயரங்களை நீக்கினார்.  
இராம-இராவணப் போரில் கேசரி, சுக்கிரீவனின் வானரப்படைகளின் ஒரு பிரிவின் படைத்தலைவராகச் செயல்பட்டவர்.
# ஆற்றல் மற்றும் சுற்றுச்சூழலியல் (இதழ்)

**ஆற்றல் மற்றும் சுற்றுச்சூழலியல்** (*Energy and Environmental Science*) என்பது அதிக மக்களால் படிக்கப்படுகின்ற ஓர் இதழ் ஆகும். இது முழுக்க முழுக்க ஆராய்ச்சி மற்றும் மதிப்பீடு செய்யும் இதழ் ஆகும். இது உயிர் வேதியியல் சேர்மம், உயிர் இயற்பியல் சேர்மம், வேதிப்பொறியியல் கட்டுப்பாடு போன்ற பலதுறை இயற்கை அறிவியலை உள்ளடக்கியது ஆகும்.
# ஆற்றல் மற்றும் சுற்றுச்சூழலியல் (இதழ்)

## இதழ் வகைகள்

ஆற்றல் மற்றும் சுற்றுச்சூழலியல் இதழ் பின்வருவனவற்றை உள்ளடக்கியுள்ளது,
- ஆராய்ச்சிக் கட்டுரைகள்
- மதிப்பீட்டு இதழ்
- தொலைநோக்கு கருத்து கொண்டவை
- தகவல் தொடர்பு
- பகுப்பாய்வு அறிவியல்
# ஆற்றல் மற்றும் சுற்றுச்சூழலியல் (இதழ்)

## குறிப்பு மற்றும் உள்ளடக்கம்

- அறிவியல் பற்றிய மேற்கோள்கள்
- நடப்பு நிகழ்வுகள்/ வேளாண்மை, உயிரியல், சுற்றுச்சூழலியல்
- நடப்பு நிகழ்வுகள்/ இயற்பியல், வேதியியல், பூமியியல்
- நடப்பு நிகழ்வுகள்/ பொறியியல், கணிப்பொறியியல், தொழில்நுட்பம்
- நுண்வேதியிய சேவை (Chemical Abstracts Service - CASSI)
# வி. ஜி. தனபால்

**வி. ஜி. தனபால்** (V. G. Dhanapal) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1996 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# வி. ஜி. தனபால்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1996 | குடியாத்தம் | திராவிட முன்னேற்றக் கழகம் | 64.41 | } |
# கே. ஆர். சுந்தரம்

**கே. ஆர். சுந்தரம் (காட்பாடி இரங்கசாமி சுந்தரம்)** (*K. R. Sundaram*)(10 ஏப்ரல் 1921-5 மே 2005) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1980ஆம் ஆண்டில் நடந்த தமிழ்நாடு சட்டமன்றத் தேர்தலிலும், 1989ஆம் ஆண்டில் நடந்த சட்டமன்றத் தேர்தலிலும் குடியாத்தம் தொகுதியில் இந்திய பொதுவுடமைக் கட்சி (மார்க்சியம்) சார்பில் போட்டியிட்டு வெற்றி பெற்றார்.
# கே. ஆர். சுந்தரம்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1980 | குடியாத்தம் | இந்திய பொதுவுடமைக் கட்சி (மார்க்சியம்) | 43.87 |  |
| 1989 | குடியாத்தம் | இந்திய பொதுவுடமைக் கட்சி (மார்க்சியம்) | 23.46 | } |
# புரோசனன்

**புரோசனன்** (Purochana) மகாபாரதம் கூறும் குரு நாட்டின் கட்டிடக் கலைஞன் ஆவான். சகுனியின் ஆலோசனையின் பேரிலும், துரியோதனனின் ஆணைப் படியும் , பாண்டவர்களை கொல்ல **வாரணாவதம்** எனும் ஊரில் அரக்கு மாளிகையை நிறுவியவனும் ஆவான்.  
பாண்டவர்கள் வாரணாவதத்தில் உள்ள அரக்கு மாளிகைக்கு சென்று தங்குவதற்கு முன்னர், விதுரன், தருமரை தனியே அழைத்து, *காடு பற்றி எரியும் போது, எலிகள் வளையில் மறைந்து உயிர் பிழைத்துவிடும்* எனப் பிதற்றும் மொழியில் பேசினார். விதுரர் பிதற்றியதன் உண்மையை அறிந்த தருமன், புரோசனன் அரக்கு மாளிகைக்கு தீயிட்டு அழிக்கும் முன்னரே, வீமனை விட்டு அரக்கு மாளிகைக்கு தீ வைத்து, சுரங்கப் பாதை வழியாக குந்தி மற்றும் பாண்டவர்கள் தப்பினர்.  
பாண்டவர்களை அரக்கு மாளிகையில் தீயிட்டு அழிக்க நினைத்த புரோசனன், தானே தீயில் சிக்கி கருகி இறந்தான்.
# பிரகஸ்தன்

**பிரகஸ்தன்** (Prahasta) இராமாயணக் காவியம் கூறும் இலங்கை வேந்தன் இராவணின் ஏழு மகன்களில் ஒருவனும், அரக்கர் படைத்தலைவர்களில் ஒருவனும் ஆவார்.  
இராம-இராவணப் போரின் போது, வானரப் படைத்தலைவர் நீலன், பெரும் பாறைகளைக் கொண்டு, இந்திரஜித்தின் தம்பியான பிரகஸ்தனின் தலையிலும், கழுத்திலும் தாக்கி அழிக்கிறார். (Valmiki Ramayana, book 6, canto 58, verses 53,54)
# அணு நிறை அலகு

**அணு நிறை அலகு** (Atomic mass unit) என்பது அணு அல்லது மூலக்கூறின் நிறையை குறிப்பிட பயன்படும் ஓர் அலகாகும். பொதுவாக, நிறையானது கிலோ கிராம் என்ற அலகால் அளக்கப்படுகிறது. ஒரு அணு நிறை அலகானது, தோராயமாக ஒரு அணுக்கருனி நிறையின் அளவாகும். இதன் மதிப்பு தோராயமாக ஒரு கிலோ கிராம் / மோல் மதிப்பாகும்.  
ஒரு அணு நிறை அலகு என்பது கரிமம் <sub>6</sub>C<sup>12</sup> அணுவின் நிறையில் (1/12) பங்கிற்குச் சமம். அணு எண் 6 மற்றும் நிறை எண் 12 காெண்ட கரிமத்தின் நிறை 12 amu க்குச் சமம். ஒரு அணு நிறை அலகு என்பது சமம். 1961 வரை மூச்சியம் நிறையில் /16 என்ற அடிப்படையில் அணு நிறை அலகு கணக்கிடப்பட்டது. இப்போது கார்பன்-12 என்ற சமவிடத்தானின் (1/12) நிறை அளவில் அணு நிறை அலகு கணக்கிடப்படுகிறது.
# அணு நிறை அலகு

## வரலாறு

1803 இல் அறிவியல் அறிஞர் யோவான் தாற்றன் முதன்முதலில் சார்பு அணு நிறை (Relativistic Atomic Mass) என்ற கோட்பாட்டை நீரியம் H<sup>1</sup> என்ற அணுவை அலகாகக் கொண்டு உருவாக்கினார். 1903 இல் வில்லெம் ஆசுவால்டு என்ற அறிவியல் அறிஞர் சார்பு அணு நிறை என்ற கோட்பாட்டை O-16 அணுவின் 1/16 என்ற அளவை அடிப்படை அலகாக கொண்டு உருவாக்கினார். 1961 முதல், கரிமம்-12 என்ற சமவிடத்தான் அணு நிறை அலகின் அடிப்படை அலகாகப் பயன்படுத்தப்படுகிறது.
:1 amu = 1/12 கரிமம்-12 அணு நிறை  
மேலே குறிப்பிட்ட H<sup>1</sup> அணுவும், O-16 அணுவும், amu அளவில், ஒன்று என்ற அளவில் இல்லாமல் பதின்ம அளவில் ஒன்றைவிட அதிகமானதால், அவை கைவிடப்பட்டன.
# அணு நிறை அலகு

## அனைத்துலக முறை (அமு, SI) அலகில் அணு நிறை அலகு amu ஒப்பீடு

CGPM எனும் எடை மற்றும் அளவுகளுக்கான பொது மாநாடு 1971-ல் மோல் என்பதை அடிப்படை அலகாக ஏற்றுக் கொண்டது. 0.012 கிலோ கிராம் கரிமம்-12 அணுவிலுள்ள அணுக்களின் எண்ணிக்கை ஒரு மோல் ஆகும். ஒரு பொருளில் என்ற எண்ணிக்கையிலான அணுக்கள் இருக்கின்றன. இந்த எண் அவகாடிரோ எண் எனப்படுகிறது.  
அவகாடிரோ எண் X அணு நிறை அலகு = 0.001 கிலோ கிராம் / மோல்
# அணு நிறை அலகு

## பயன்பாடு

புரதங்களின் பயன்பாடு அணு நிறை அலகில் அளக்கப்படுகிறது.
# அணு நிறை அலகு

## எடுத்துக்காட்டு

H<sup>1</sup> அணுவின் நிறை 1.0078250 amu  
C<sup>12</sup> அணுவின் நிறை 12 amu
# பிட்ஜட் ஸ்பின்னர்

**சொடுக்குச் சுழலி** (Fidget Spinner) என்பது சிறுவர்களுக்காகவும் மாணவர்களுக்காகவும் உருவாக்கப்பட்ட விளையாட்டுப் பொம்மை ஆகும். கேதரின் எட்டிங்கர் என்ற பெண்மணி முதன் முதலில் இக்கருவியைப் புனைந்தார்.  
வெண்கலம் பித்தளை போன்ற உலோகங்களால் ஆன பேரிங் இக்கருவியின் நடுவில் உள்ளது. 1990களில் உருவாக்கப்பட்ட போதும் 2017 ஆம் ஆண்டில் இது பிரபலமானது. ஆட்டிசம் போன்ற நோய்களினால் பாதிக்கப்பட்ட சிறுவர்களின் கவனத்தைக் கூர்மைப்படுத்த இந்த விளையாட்டுக் கருவி பயன்படுகிறது எனக் கருதுகிறார்கள்.  
பள்ளி மாணவர்களின் நன்மைக்காக இப்பொம்மை செய்யப்பட்டாலும் மாணவர்கள் வகுப்பறைகளில் இதை வைத்துக்கொண்டு விளையாடுவதால் மாணவர்கள் படிப்பிலிருந்து கவனம் சிதறுகிறது என இங்கிலாந்திலும் அமெரிக்காவிலும் உள்ள சில பள்ளிகள் இந்த விளையாட்டுக் கருவியைத் தடை செய்துள்ளார்கள்.
# ஆர். கோவிந்தசாமி

**ஆர். கோவிந்தசாமி** (R. Govindasamy) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1984 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.
# ஆர். கோவிந்தசாமி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1984 | குடியாத்தம் | இந்திய தேசிய காங்கிரசு | 39.15 | } |
# நராந்தகன் - தேவாந்தகன்

இரட்டை மகன்களில் ஒருவரான தேவாந்தகனைக் கொல்லும் அங்கதன்]]  
இரட்டை மகன்களில் ஒருவரான நராந்தகனைக் கொல்லும் அங்கதன்]]  
**நராந்தகன்** மற்றும் **தேவாந்தகன்**, (Narantaka-Devantaka) இராமாயணக் காவியம் கூறும் இராவணனின் ஏழு மகன்களில் இரட்டையர் ஆவார்கள்.  
இராம-இராவணப் போரில், இரட்டைப்பிறவிகளான நரந்தாகனையும், தேவாந்தகனையும் வானர இளவரசனான அங்கதன் கொல்கிறார்.
# வி. கே. கோதண்டராமன்

**வி. கே. கோதண்டராமன்** (*V. K. Kothandaraman*) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1957ஆவது ஆண்டில் நடந்த தமிழ்நாடு சட்டமன்றத் தேர்தலில் வென்று முதல்முறையாக சட்டமன்ற உறுப்பினரானார். தொடர்ந்து, 1967ஆவது ஆண்டில் நடைபெற்ற சட்டமன்றத் தேர்தலிலும், 1977 ஆவது ஆண்டில் நடந்த சட்டமன்றத் தேர்தலிலும் குடியாத்தம் தொகுதியில் இந்திய பொதுவுடமைக் கட்சி (மார்க்சியம்) சார்பில் போட்டியிட்டு வெற்றி பெற்றார்.
# வி. கே. கோதண்டராமன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1957 | குடியாத்தம் | இந்திய பொதுவுடமைக் கட்சி (மார்க்சியம்) | 21.78 |  |
| 1967 | குடியாத்தம் | இந்திய பொதுவுடமைக் கட்சி (மார்க்சியம்) | 61.21 |  |
| 1977 | குடியாத்தம் | இந்திய பொதுவுடமைக் கட்சி (மார்க்சியம்) | 29.54. | } |
# எப். கே. துரைசாமி

**எப். கே. துரைசாமி** (F. K. Duraisamy) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். இவர் 1971 ஆவது ஆண்டில் நடந்த தமிழ்நாடு சட்டமன்றத் தேர்தலில், குடியாத்தம் தொகுதியிலிருந்து, திராவிட முன்னேற்றக் கழக சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# எப். கே. துரைசாமி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1971 | குடியாத்தம் | திராவிட முன்னேற்றக் கழகம் | 56.38 | } |
# வீ. செந்தில்வேலு முதலியார்

**வீ. செந்தில்வேலு முதலியார்** சித்தாந்தம், திருமுறை நூல்கள் பலவற்றைப் பதிப்பித்து வெளியிட்டார். சைவ சித்தாந்த அட்டாவதானியாக விளங்கிய இவர், திருமுறைப் பதிப்பாளர், திருப்பணி அறச்செல்வர் என்றெல்லாம் பாராட்டப் பெற்றார்.
# வீ. செந்தில்வேலு முதலியார்

## பிறப்பும் இளமையும்

சென்னை மயிலாப்பூரில், *சர்க்கரை* எனும் கோத்திரத்தைச் சார்ந்தவர்கள் வாழ்ந்துள்ளனர். அம்மரபில் வாழ்ந்த வீராச்சாமி- காமாட்சி அம்மையாருக்குப் புதல்வராய் 1842 ஆம் ஆண்டு இவர் பிறந்தார். இளம்பருவத்தில் பள்ளிக் கல்வியை முடித்த அவர், கண்ணியல் தேர்வு எழுதி, சென்னைக் கோட்டையில் இராணுவக் கணக்கராகப் பணியாற்றினார். பணியாற்றிக் கொண்டே, காஞ்சிபுரம் *ஏகாம்பர சிவயோகிகள்*என்பாரிடம் சைவசித்தாந்தமும், திருமுறைகளும் கற்றுக்கொண்டார்.
# வீ. செந்தில்வேலு முதலியார்

## திருக்கோயில் பணிகள்

திருக்கோயில் திருப்பணிகள் செய்வதில் இவர் ஆர்வம் கொண்டிருந்தார். பல்வேறு புதிய திருக்கோயில்களையும் பலரின் உதவியுடன் தோற்றுவித்தார். திருவொற்றியூரில் சண்முக விநாயகர் திருக்கோயில், ஈஞ்சம்பாக்கத்தில் கணபதி திருக்கோயில், திருப்போரூரில் செல்வ விநாயகர் கோயில், பாக்கம் கிராமத்ததில் ஆனந்த கணேசர் திருக்கோயில் ஆகியவை இவரின் அரிய முயற்சியால் உருவானவை. பல்வேறு திருக்கோயில் திருவிழாக்களை இவரே முன்னின்று நடத்தி, அங்குத் தெய்வத்தமிழ்ச் சொற்பொழிவுகளையும் நிகழ்த்தினார். சென்னை தங்கச்சாலைத்தெரு சிவசுப்பிரமணியர் திருக்கோவில் கார்த்திகை விழா, திருவொற்றியூர்த் திருக்கோயில் சங்கிலி நாச்சியார்- சுந்தரமூர்த்தி நாயனார் விழா முதலிய பல விழாக்களைத் தொடர்ந்து நடத்தியுள்ளார்.
# வீ. செந்தில்வேலு முதலியார்

## இயற்றிய நூல்கள்

1. இராமாயணச் சுருக்கம்
1. பாரதச் சுருக்கம்
1. திருப்போரூர் சந்நிதிமுறை விரிவுரை ஆகிய நூல்களையும்,
1. திருக்கோவையார்
1. திருமுருகாற்றுப்படை ஆகிய நூல்களுக்குப் பதவுரையையும்,
1. தழுவக் குழைந்தீசர் இரட்டைமணிமாலை
1. பாலாம்பிகை தோத்திரம் ஆகிய செய்யுள் நூல்களையும் படைத்துள்ளார்.
# வீ. செந்தில்வேலு முதலியார்

## பாராட்டுகள்

திருவாவடுதுறை ஆதீனம், திருப்பனந்தாள் காசிமடம் ஆகிய மடாலயங்களில் பாராட்டும், பரிசும் பெற்றுள்ளார். திருமுறைப் பணிகள் பல ஆற்றியுள்ளதால் தமிழறிஞர்கள் இவரைத் *திருமுறைச் செல்வர்* என்று போற்றியுள்ளார்கள்.
# வீ. செந்தில்வேலு முதலியார்

## இறப்பு

தமிழ் மொழிக்கும் சைவ சமயத்திற்கும் புத்துயிர் தந்த அறிஞர் செந்தில்வேலு முதலியார், தமது 69 ஆவது வயதில் 1911 ஆம் ஆண்டு காலமானார்.
# உம் அல்-குவைன்

**உம் அல்-குவைன்** (; ) ஐக்கிய அரபு அமீரகத்தின் ஏழு அமீரகத்தின் ஓர் அமீரகமாகும். இது மற்ற அமீரகத்தை விட குறைந்த மக்கள்தொகை கொண்ட அமீரகமாகும். இது ஐக்கிய அரபு அமீரக நாட்டின் வடக்கில் அமைந்துள்ளது. இந்த அமீரகம் அலீ பின் ரஷீத் அல் முல்லாமூலம் ஆளப்படுகிறது. 2007ல் இந்தஅமீரகம்72,000 மக்கள் தொகையை கொண்டிருந்தது. இது பரப்பளவில்ஆக உள்ளது.
# உம் அல்-குவைன்

## காலநிலை

நவம்பர் முதல் மார்ச் மாதம் வரை சராசரி வெப்பநிலை பகலிலும் மற்றும் இரவிலும் இருக்கும். ஆனால் இது கோடைக் காலத்தின் பொழுது அதிகப்பட்சமாக வெப்பநிலையும், அதிக ஈரப்பதம் இருக்கும். குறைந்த மழைப் பொழிவு இருக்கும்.சராசரியாக ஆண்டுக்கு அளவு மழை பெய்கிறது. பகல்நேரத்தில்கடலோர பகுதிகள் கடல் தென்றலினால்குளிர்ச்சியடைகிறது.
# மெர்க்குரிப் பூக்கள் (புதினம்)

**மெர்குரிப் பூக்கள்** (*Mercury Pookkal*) எழுத்தாளர் பாலகுமாரனால் எழுதப்பட்ட ஒரு நாவலாகும். சாவி இதழில் 34 வாரங்கள் தொடராக வெளிவந்தது. பின்னர் இந்நாவல் புத்தகமாக வெளியிடப்பட்டது. ஒரு பெரிய உழவு இயந்திரத் தயாரிப்பு நிறுவன வேலைநிறுத்தத்தின் போது நடந்த ஒரு படுகொலையைப் பற்றி விவரிக்கிறது.
# மெர்க்குரிப் பூக்கள் (புதினம்)

## கதைக் களம்

ஓர் உழவு இயந்திரத் தயாரிப்பு நிறுவன வேலைநிறுத்தத்தின் போது நடந்த ஒரு படுகொலையைப் பற்றி நாவல் விவரிக்கிறது. தொழிற்சாலை, அதில் பணியாற்றும் தொழிலாளர்கள், தொழிற்சங்கத் தலைவர்கள், கூலி உயர்வு சார்ந்த போராட்டங்கள் போன்றவையே இந்நாவலின் கதைக் களமாகக் காட்டப்பட்டுள்ளளது. திருமகள் நிலையம் நாவலை வெளியிட்டது.
# மெர்க்குரிப் பூக்கள் (புதினம்)

## முக்கிய கதை மாந்தர்கள்

கதையின் ஆரம்பத்திலேயே உயிரிழந்தாலும் கதை முழுவதும் பேசப்படுகின்ற கணேசன், எதையும் தீர்க்கமாகச் சிந்தித்துத் துல்லியமாக முடிவெடுக்கும் பெண்மணியாகக் காட்டப்படுகின்ற கணேசனின் மனைவி சாவித்திரி, வழக்கமான தொழிற்சங்கத் தலைவனாகக் கோபலன், கடுமையான காவல் துறை அதிகாரியாகத் துரைசிங்கப் பெருமாள், தன் தொழிற்சாலையை உணர்வுபூர்வமாக நேசிக்கும் அதன் அதிபர் இரங்கசாமி, ஒத்த இரசனையுடைய, பொருந்தாக் காதலில் திளைக்கும் காதலர்களாகச் சங்கரன் - சியாமளி இணை, சியாமளியின் கணவனாக தண்டபாணி, அதிக பெண் பிள்ளைகளைப் பெற்று அவர்களைக் கறையேற்றப் போராடும் அனுப்புகை எழுத்தர் நாராயண சுவாமி, மனிதாபிமானம் சிறிதும் இல்லாத மூர்க்கனாக அறிவுக்கரசன், உணர்சிவயத்திலேயே முடிவெடுக்கப் பழக்கப்பட்ட சுப்பையா போன்ற முக்கிய கதைப் பாத்திரங்கள் நாவலில் இடம்பெற்றுள்ளன. தவிர வேறு சில சிறிய கதைப் பாத்திரங்களும் கதையின் போக்கிற்கு ஏற்ப ஆங்காங்கே பயன்படுத்தப்பட்டுள்ளன.
# வெலன்சியா

**வெலன்சியா** என்பது அமெரிக்காவின் கலிபோர்னியா மாநிலத்தில், இலாசு எஞ்சல்சில் சாண்டா கிளாரிட்டா பகுதியில் உள்ள நகரம் ஆகும்.  
சாகசு, நியூஆல், கேன்யான், கன்ட்ரி போன்ற பகுதிகளைச் சேர்த்து சாண்டா கிளாரிட்டா உருவானது. சீராகத் திட்டமிட்டு நிர்மாணிக்கப்
பட்ட நகரமான வெலன்சியாவில் மக்கள் நடப்பதற்கும் மிதிவண்டியில் செல்வதற்கும் தனிப்பாதைகள் உள்ளன. இங்கு பள்ளிக்கூடங்கள் கடைகள், மால்கள், இல்டன்,அயாட் போன்ற உயர்தர தங்கல் விடுதிகள் உள்ளன. கலிபோர்னியா கலைகள் மன்றம், கேன்யான்கள் கல்லூரி மேற்கு ரேஞ்சு உயர்நிலைப்பள்ளி, வெலன்சியா உயர்நிலைப்பள்ளி உள்ளன.
# திருவிடைமருதூர் பாதுகாக்கப்பட்ட காப்பகம்

**திருவிடைமருதூர் பாதுகாப்பு கோளமானது**ஒரு ஐயுசிஎன் வகை V பாதுகாக்கப்பட்டபறவை பகுதியாக தமிழ்நாட்டிலுள்ள திருநெல்வேலி மாவட்டத்தின் திருவிடைமருதூர் கிராமத்தில் 2.84ஹெக்டர் பரப்பளவில் சிவன்கோயில்வளாகத்திலுள்ளது.பிப்ரவரி 14, 2005 முதல் இந்தியாவில்நிறுவப்பட்டமுதல்பாதுகாப்புகோளமாகும்.இதுகளக்காடு முதுமலைபுலிகள் சரணாலயத்திலிருந்து10 கி.மீ(6.2 மைல்) தொலைவிலுள்ளது.
# திருவிடைமருதூர் பாதுகாக்கப்பட்ட காப்பகம்

## விலங்குகள் மற்றும் ஃப்ளோரா

400 க்கும் மேற்பட்ட சின்ன கொக்கு,குளத்து கொக்குமற்றும் அழியும் தருவாயிலுள்ளமஞ்சள்மூக்கு நாரை<nowiki/>கள்கூடுகளோடு இங்கு காணப்படுகிறதுமற்றும் நூற்றாண்டு வயதான பழைய மருத மரம், இலுப்பை, வேம்பு மரங்கள் மற்றும் தீவனங்கள் அருகிலுள்ள குளம் மற்றும் தாமிரபரணி கரையோரம் உள்ளது. ஸ்பாட்-படியாக கூழைக்கடா இங்கு கூடுகட்டமால் அடைக்கலமாகிறது.
# கூடலூர் (நீலகிரி)

**கூடலூர்** இந்தியாவின் தமிழ்நாடு மாநிலத்தில் அமைந்துள்ள நீலகிரி மாவட்டத்தில் இருக்கும் ஓர் இரண்டாம் நிலை நகராட்சி ஆகும். கூடலூரின் பொருளாதாரம் தேயிலைத் தொழிற்துறையைச் சார்ந்துள்ளது. கூடலூர் நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.
# கூடலூர் (நீலகிரி)

## வரலாறு

கூடலூர் வட்டம் ஆங்கிலேயர் ஆட்சிக் காலத்தில் அப்போதைய மலபார் மாவட்டத்திற்கு உட்பட்ட பகுதியாகவே விளங்கியது. பிறகு கூடலூர் நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.
# கூடலூர் (நீலகிரி)

## புவியியலும் காலநிலையும்

இவ்வூர், என்ற புவியியல் ஆள்கூறுகள் கொண்டு அமைந்துள்ளது. கூடலூர் மற்றும் பந்தலூர் பகுதிகள் மேற்குத்தொடர்ச்சி மலையின் மேற்குப்புற சரிவில் உள்ளன. கடல் மட்டத்திலிருந்து இவ்வூர் மற்றும் சுற்றுப் பகுதிகள் சராசரியாக 1000&nbsp;மீட்டர் (3000&nbsp;அடி) உயரத்தில் இருக்கின்றது. இதனால் கடும் குளிரோ வறுத்தெடுக்கும் வெயிலோ இன்றி ஆண்டு முழுவதும் இதமான காலநிலை உள்ளது. தென்மேற்கு மற்றும் வடகிழக்கு பருவமழை மூலமாக ஓர் ஆண்டிற்கு 120 ஏக்கர் (3,000 மிமீ) மழைப்பொழிவு கிடைக்கிறது. இப்பகுதி முழுவதும் சிறுசிறு குன்றுகளாக உள்ளதால் தேயிலை சிறப்பாக வளர்கிறது.கூடலூரின் வடபகுதியில் முதுமலை புலிகள் காப்பகக் காடு உள்ளது. கூடலூரின் வடகிழக்கு பகுதியில் மசினகுடி உள்ளது.
# கூடலூர் (நீலகிரி)

## மக்கள் தொகை

2011 மக்கள் தொகை கணக்கெடுப்பின்படி, கூடலூரின் மொத்த மக்கள்தொகை 49,535. இதில் பாலின விகிதம் 1,032 பெண்களுக்கு 1000 ஆண்கள். இது 929 என்ற தேசிய விகிதத்தை விட உயர்ந்தது. மொத்தம் 5,359 பேர் ஆறு வயதுக்குக் கீழ் இருந்தனர். இதில் 2,719 ஆண்களும் 2,640 பெண்களும் இருந்தனர். முறையே 27.66 சதவிகிதம் மற்றும் 3.65 சதவிகிதம் என்ற விகிதத்தில் பட்டியலிடப்பட்டுள்ளது. நகரத்தின் சராசரி கல்வியறிவு 79.48% ஆகும், இது தேசிய சராசரியான 72.99% உடன் ஒப்பிடுகையில். மொத்தம் 12,101 குடும்பங்கள் இருந்தன. 551 விவசாயிகள், 1,759 பிரதான விவசாயத் தொழிலாளர்கள், 206 வீடமைப்புத் தொழில்கள், 14,488 பிற தொழிலாளர்கள், 1,803 குறுந்தொழிலாளர்கள், 90 குறு விவசாயிகள், 278 குறு விவசாயிகள், வீட்டுத் தொழிலில் உள்ள 119 தொழிலாளர்கள் மற்றும் 1,316 இதர குறுந்தொழில் ஆகியவற்றை உள்ளடக்கிய மொத்த 18,807 தொழிலாளர்கள் இருந்தனர். 2011-ஆம் ஆண்டின் சமய கணக்கெடுப்பின்படி, 59.83% இந்துக்கள், 26.01% முஸ்லிம்கள், 14.1% கிரிஸ்துவர், 0.01% சீக்கியர்கள், 0.05% மற்ற மதங்கள். 0.01% மதத்தைத் தவிர்த்தனர் அல்லது மத விருப்பத்தேர்வைச் சுட்டிக்காட்டவில்லை.
# கூடலூர் (நீலகிரி)

## போக்குவரத்து

நீலகிரி மலைச்சாலையில் ஒன்றான என்.எச். 67, ஊட்டி கூடலூரை இணைக்கிறது. கர்நாடக மாநிலத்தின் குண்டல்பேட்டை, கேரளா மாநிலத்தின் மலப்புரம் மற்றும் சுல்தான் பத்தேரி ஆகிய இடங்களுடன் சாலை மூலம் கூடலூர் இணைக்கப்பட்டுள்ளது. கோவை வாளையார், பாலக்காடு, பெரிந்தல்மன்னா, நிலம்பூர் வழியாக 20 கி.மீ மட்டுமே மலைச்சாலையில் பயணம் செய்து கூடலூரை அடையலாம். பேருந்துகள், கூடலூரிலிருந்து ஊட்டி, கோவை, மேட்டுப்பாளையம், திருப்பூர், ஈரோடு, பொள்ளாச்சி, நாகர்கோவில், திருநெல்வேலி, சென்னை ஆகிய இடங்களுக்கு இயக்கப்பட்டு வருகின்றன.
# கூடலூர் (நீலகிரி)

## அரசியல்

கூடலூர் சட்டமன்றத் தொகுதி நீலகிரி மாவட்டத்தின் மூன்று சட்டமன்ற தொகுதிகளில் ஒன்றாகும். கூடலூர் நீலகிரி மக்களவைத் தொகுதியில் அமைந்துள்ளது.
# கூடலூர் (நீலகிரி)

## பார்க்க வேண்டிய இடங்கள்

ஊசிமலை காட்சிமுனை, தவளை மலை காட்சிமுனை, தொரப்பள்ளி தொங்கு பாலம், ஜீன்பூல் கார்டன், தேவாலா மற்றும் சேரம்பாடி சுரங்கங்கள், முதுமலை வன விலங்கு சரணாலயம், குசுமகிரி முருகன் கோயில், சந்தனமலை முருகன் கோயில், நம்பாலக்கோட்டை சிவன் கோயில், மசினகுடி, மாயாறு, மற்றும் நெலாக்கோட்டை, பந்தலூர் குருசுமலை, சாமியார் மலை சேரங்கோடு.
# கிந்தமா முனிவர்

, ஆண் மானை அம்பெய்து வீழ்த்தும் காட்சி]]  
**கிந்தமா முனிவர்** (Kindama) மகாபாரத இதிகாசம் கூறும் அட்டமா சித்திகள் பெற்ற ரிஷி ஆவார்.
# கிந்தமா முனிவர்

## கிந்தமா முனிவரின் சாபம்

கிந்தமா முனிவர் ஒரு முறை ஆண் மான் உருவமெடுத்து, ஒரு பெண் மானை புணர்ந்து கொண்டிருக்கும் நேரத்தில், காட்டில் விலங்குகளை வேட்டையாடிக் கொண்டிருந்த குரு நாட்டின் மன்னன் பாண்டு, தனது கூரிய அம்பால், ஆண் மானை வீழ்த்தினான். அம்படியால் வீழ்ந்த ஆண் மான், உயிர் பிரியும் வேளையில் முனிவர் வடிவம் எடுத்த கிந்தமா முனிவர், பாண்டுவை நோக்கி, இனி எப்பெண்ணையாவது புணர்ந்தால், அப்போதே, அவ்விடத்திலே வீழ்ந்து மடிவாய் எனச் சாபமிட்டார்.  
கிந்தமா முனிவரின் சாபத்தால், நகரம் திரும்பிய பாண்டு, அத்தினாபுரத்தின் அரியணையைத் தன் அண்ணன் திருதராட்டிரனிடம் ஒப்படைத்து விட்டு, தன் மனைவியர்களான குந்தி மற்றும் மாதுரியுடன் கானகம் ஏகி தவ வாழ்வு மேற்கொண்டான்.
# கிந்தமா முனிவர்

## பாண்டவர்களின் பிறப்பு

பாண்டுவின் வற்புறுத்தலால் பிள்ளை பேறு வேண்டி, ஏற்கனவே துர்வாச முனிவர் தனக்குச் சொல்லிக் கொடுத்த மந்திர வலிமையால், குந்தி தருமன், பீமன் மற்றும் அருச்சுனன் எனும் மூவரை ஈன்றாள்.  
துர்வாசரின் மந்திரங்களை, குந்தி மாதுரிக்கு உபதேசம் செய்ததன் மூலம், மாதுரி நகுலன் மற்றும் சகாதேவனை ஈன்றாள்.
# கிந்தமா முனிவர்

## பாண்டுவின் மரணம்

ஒரு முறை மாத்திரி தனியாக இருந்த வேளையில், பாண்டு, கிந்தமா முனிவரின் சாபத்தை மறந்து, மாத்திரி மீது மையல் கொண்டு புணர, பாண்டு அவிடத்திலே இறந்து போனார்.
# வழு (இலக்கணம்)

இலக்கண முறையின்றிப் பேசுவதும் எழுதுவதும் **வழு** எனப்படும். வழு என்பது பிழையான அல்லது குற்றமுடைய பேச்சும் எழுத்தும் வழு எனப்படும். இலக்கண முறையுடன் பேசுவதும் எழுதுவதும் வழாநிலை எனப்படும். வழுவாக இருப்பினும் இலக்கணமுடையதைப் போல ஏற்றுக்கொள்ளும் இடம் வழுவமைதி எனப்படும்
# வழு (இலக்கணம்)

## வழுவகைகள்

வழு ஏழு வகைப்படும். அவை திணைவழு, பால்வழு, இடவழு, காலவழு, வினாவழு. விடைவழு, மரபுவழு என்பனவாம். பின்வரும் நன்னூற் சூத்திரம் அதனை விளக்குகிறது.  
'''திணையே பால் இடம் பொழுது வினா இறை
மரபாம் ஏழும் மயங்கினாம் வழுவே''' -
# வழு (இலக்கணம்)

## வழுவகைகள்

### 1. திணைவழு

உயர்திணை, அஃறிணை என்னும் இருவகைத் திணைகளும் ஒன்றோடொன்று மயங்கி(மாறி) வருவது திணைவழுவாகும்.
# வழு (இலக்கணம்)

## வழுவகைகள்

### 1. திணைவழு

#### எடுத்துக்காட்டு

1. பூங்கோதை வந்தது (உயர்திணை எழுவாய் அஃறிணைப் பயனிலையைக் கொண்டு முடிந்தது)
2. பசு வந்தாள் (அஃறிணை எழுவாய் உயர்திணைப் பயனிலையைக் கொண்டு முடிந்தது) எனவே இவ்விரு தொடர்களும் திணைவழுவாயிற்று.
# வழு (இலக்கணம்)

## வழுவகைகள்

### 2. பால்வழு

ஆண்பால், பெண்பால், பலர்பால், ஒன்றன்பால், பலவின்பால் என ஐவகைப்பாலும் ஒன்றோடொன்று மயங்கி வருவது பால்வழுவாகும்.
# வழு (இலக்கணம்)

## வழுவகைகள்

### 2. பால்வழு

#### எடுத்துக்காட்டு

1. மாறன் வந்தாள் (ஆண்பால் எழுவாய் பெண்பால் பயனிலை கொண்டு முடிந்ததால் வழுவாயிற்று)  
2. தேன்மொழி வந்தான். (பெண்பால் எழுவாய் ஆண்பால் பயனிலை கொண்டு முடிந்ததால் வழுவாயிற்று)  
3. மாணவன் தந்தார். (ஆண்பால் எழுவாய் பலர்பால் பயனிலை கொண்டு முடிந்ததால் வழுவாயிற்று)  
4. மாடுகள் மேய்ந்தது. (பலவின் பால் எழுவாய் ஒன்றன் பால் பயனிலை கொண்டு முடிந்ததால் வழுவாயிற்று)  
5. ஆடு மேய்ந்தன. (ஒன்றன் பால் எழுவாய் பலவின் பால் பயனிலை கொண்டு முடிந்ததால் வழுவாயிற்று)
# வழு (இலக்கணம்)

## வழுவகைகள்

### 3. இடவழு

தன்மை, முன்னிலை, படர்க்கை என மூவகை இடமும் ஒன்றோடொன்று மயங்கி வருவது இடவழுவாகும்.
# வழு (இலக்கணம்)

## வழுவகைகள்

### 3. இடவழு

#### எடுத்துக்காட்டு

1. நான் உண்டாய். (தன்மை ஒருமைப்பெயர் முன்னிலைப் பயனிலையைக் கொண்டு முடிந்ததால் வழுவாயிற்று)
2. நீங்கள் உண்டோம். (முன்னிலை பன்மைப்பெயர் தன்மைப் பயனிலையைக் கொண்டு முடிந்ததால் வழுவாயிற்று)
3.உண்டீர்கள்.(படர்க்கை பன்மைப்பெயர் முன்னிலைப் பயனிலையைக் கொண்டு முடிந்ததால் வழுவாயிற்று)
# வழு (இலக்கணம்)

## வழுவகைகள்

### 4. காலவழு

இறந்தகாலம் , நிகழ்காலம், எதிர்காலம் என மூவகைக் காலமும் ஒன்றோடொன்று மயங்கி வருவது கால வழுவாகும்.
# வழு (இலக்கணம்)

## வழுவகைகள்

### 4. காலவழு

#### எடுத்துக்காட்டு

1. நான் நேற்று வருவேன். (**நேற்று** என்னும் இறந்தகாலப் பெயர் **வருவேன்** என்னும் எதிர்கால வினைமுற்றைக் கொண்டு முடிந்ததால் வழுவாயிற்று)  
2. இன்று வருவேன். (**இன்று** என்னும் நிகழ்காலப் பெயர் **வருவேன்** என்னும் எதிர்கால வினைமுற்றைக் கொண்டு முடிந்ததால் வழுவாயிற்று)  
3. நாளை வந்தேன்.(**நாளை* என்னும் எதிர்காலப் பெயர் **வந்தேன்*' என்னும் எதிர்கால வினைமுற்றைக் கொண்டு முடிந்ததால் வழுவாயிற்று)
# வழு (இலக்கணம்)

## வழுவகைகள்

### 5. வினாவழு

அறுவகை வினாக்கள் மயங்கி வருவது வினாவழுவாகும்.
# வழு (இலக்கணம்)

## வழுவகைகள்

### 5. வினாவழு

#### எடுத்துக்காட்டு

1. கறக்கின்ற மாடு பசுவோ எருதோ?. (**கறக்கின்ற** என்னும் குறிப்புச்சொல்லால் கறக்கின்ற மாடு **பசு** என்பது உறுதியாகிய பின்னும் பசுவோ எருதோ? என ஐயம் கொண்டு வினவுவது வழுவாகும். மேலும் எருது கறப்பதில்லை எனவே ஐயவினா வினவியது வழுவாகும் )
# வழு (இலக்கணம்)

## வழுவகைகள்

### 6. விடைவழு

வினாவிற்குப் பொருந்தா விடை பகர்தல் விடைவழுவாகும். இதனைச் செப்புவழு என்றும் கூறுவர்.
# வழு (இலக்கணம்)

## வழுவகைகள்

### 6. விடைவழு

#### எடுத்துக்காட்டு

1. பருப்பு வாங்கி வருவாயா?. என்னும் வினாவிற்குச் செருப்பு விலை அதிகம் என்று விடை பகர்தல் விடைவழுவாகும்.
# வழு (இலக்கணம்)

## வழுவகைகள்

### 7. மரபுவழு

மரபுத்தொடர்கள் மயங்கி வருவது மரபு வழுவாகும்.
# வழு (இலக்கணம்)

## வழுவகைகள்

### 7. மரபுவழு

#### எடுத்துக்காட்டு

1. குயில் குளறும். (குயில் கூவும் என்பதே சரியான ஒலிமரபுத்தொடராகும். குளறும் என்று வந்ததால் வழுவாயிற்று)
2. தென்னை இலை. (தென்னை ஓலை என்பதே சரியான சினைமரபுத் தொடராகும். இலை என்று வந்ததால் மரபு வழுவாயிற்று.)
# ஆல்பர்டோ மொராவியா

**ஆல்பர்டோ மொராவியா** (Alberto Moravia நவம்பர் 28, 1907—செப்டம்பர் 26, 1990) என்பவர் இத்தாலிய நாட்டின் புதின ஆசிரியர், எழுத்தாளர், இதழாளர் ஆவார். இவருடைய புதினங்கள் இவர் காலத்துச் சமுதாய பாலியல் நிலை, சமூக அவலங்கள், இருத்தலியம் ஆகியன குறித்து வெளிப்படுத்தின.
# ஆல்பர்டோ மொராவியா

## இளமைக் காலம்

ஆல்பர்டோ பிஞ்சர்லே என்பது இவரது இயற்பெயர். மொராவியா என்ற தம் பாட்டியின் பெயரை புனைபெயராக இணைத்து வைத்துக் கொண்டார். இவர் சிறுவராய் இருந்தபோது எலும்புருக்கி நோயினால் அவதியுற்று ஐந்து ஆண்டுகள் படுக்கையில் இருந்தார். அதனால் வீட்டில் இருந்துகொண்டேபடித்தார். இத்தாலி மட்டுமல்லாமல் செருமன், பிரெஞ்சு, ஆங்கிலம் ஆகிய மொழிகளைப் பயின்றார்.
# ஆல்பர்டோ மொராவியா

## எழுத்தாக்கம்

ஆல்பர்டோ மொராவியாவின் எழுத்துப் படைப்புகள் பாசிச எதிர்ப்பைக் கொண்டு இருந்தன. உழைக்கும் தொழிலாளர்களின் வாழ்க்கைச் சிக்கல்களையும் அவர்கள் அடைந்த துன்பங்களையும் சித்தரித்தன. அன்பு இல்லாத காமம், சமூகக் கேடுகள் போன்றவற்றை எதிர்த்து இவர் எழுதினார். சில செய்தி இதழ்களில் இலக்கியத் திறனாய்வுக் கட்டுரைகளையும் எழுதினார்.
இவருடைய படைப்புகள் 27 மொழிகளில் ஆக்கம் பெற்று வெளி வந்தன. நியூ ஆர்க்குமெண்ட்ஸ் என்னும் பெயரில் ஓர் இலக்கிய இதழைத் தொடங்கினார். சில வார இதழ்களில் திரைப்படங்கள் பற்றிய திறனாய்வுகளையும் எழுதி வந்தார்.
# ஆல்பர்டோ மொராவியா

## பரிசுகளும் பட்டமும்

1940-50 ஆண்டுகளில் இவர் எழுதிய புதினங்கள் ஒரு பில்லியன் படிகள் அளவுக்கு விற்பனை ஆகின. எம்ப்டி கான்வாஸ் என்ற இவரது புதினம் விராக்கியோ பரிசைப் பெற்றது. இக்கதை திரைப்படமாகவும் உருவானது. ஐரோப்பிய ஆளுமை என்ற பட்டமும் இவருக்கு வழங்கப்பட்டது.மொராவியா 1959 முதல் 1962 வரை பென் இண்டர்நேசனல் என்னும் பன்னாட்டு எழுத்தாளர்கள் அமைப்பில் தலைவராக இருந்தார்.
# சோடியம் ஐதராக்சைடு

|Section4=
|Section7=
}}
**சோடியம் ஐதராக்சைடு** (*Sodium hydroxide*, *lye*) அல்லது **எரி சோடா** (*caustic soda*), என்பது NaOH என்ற வேதி வாய்ப்பாட்டைக் கொண்ட ஒரு கனிமச் சேர்மம் ஆகும். இது ஒரு வெண்ணிற திண்ம உப்பு (அயனிச்சேர்மம்) ஆகும். இதில் சோடியம் நேர் அயனி மற்றும் ஐதராக்சைடு எதிா் மின் அயனியும் காணப்படுகின்றன.  
சோடியம் ஐதராக்சைடு ஒரு வலிமை மிகுந்த எரி காரம் ஆகும். இது திறந்த சூழ்நிலையிலும், சாதாரண வெப்பநிலையிலும் புரதங்களை சிதைத்து வேதிக்காயங்களை உருவாக்குகின்றது. இது நீரில் எளிதில் கரையக்கூடியது. காற்றில் உள்ள ஈரப்பதம் மற்றும் கார்பன் டை ஆக்சைடை எளிதில் உறிஞ்சிக்கொள்ளும் இயல்பை உடையது. நீா்க்கரைசலில் இருந்து ஐதரேட்டுகளின் தொடரை NaOH·*n*. நடைமுறையில் தெரிந்த ஐதரேட்டுகள் எந்தெந்த வெப்பநிலையில் என்ன செறிவுகளில் (சோடியம் ஐதராக்சைடின் நிறை சதவீதத்தில்) பின்வருமாறு
- டெட்ராஐதரேட், NaOH·4, β வடிவம்: மெட்டா நிலைப்புத்தன்மை.  
ஆரம்பத்தில் *n* = 0.5 or *n* = 2/3 வரையிலான ஐதரேட்டுகள் இருக்கலாம் என அறிக்கைகள் கூறின. ஆனால், பின்னர் கவனமிக்க ஆய்வுகள் அவற்றின் இருப்பை நிரூபிக்கத் தவறின.
இரண்டாவது நிலையான எளிதுருகு உருகுநிலையைக் கொண்ட இயைபனது சோடியம் ஐதராக்சைடின் 45.4 நிறை சதவீதக் கரைசலானது ஏறத்தாழ 4.9&nbsp;°C வெப்பநிலையில் டைஐதரேட் மற்றும் 3.5 ஐதரேட் ஆகியவற்றின் கலவையான படிகங்களாக திண்மமாகிறது.
18.4% அளவிற்கும் குறைவான சோடியம் ஐதராக்சைடுகள் குளிர்விக்கப்படும் போது சோடியம் ஐதராக்சைடை கரைசலிலேயே விட்டு விட்டு நீரானது (பனிக்கட்டியாக) முதலில் படிகமாகிறது..
# சோடியம் ஐதராக்சைடு

### வேதியியல் பண்புகள்

#### அமிலங்களுடனான வினைகள்

சோடியம் ஐதராக்சைடு புரோடிக் அமிலங்களுடன் வினைபுரிந்து நீரையும் தொடர்புடைய உப்புக்களையும் தருகின்றது. உதாரணமாக சோடியம் ஐதராக்சைடு ஐதரோகுளோரிக் அமிலத்துடன் வினைபுரிந்து சோடியம் குளோரைடு மற்றும் நீரைத் தருகின்றது.
:NaOH(Aqueous|aq) + HCl(aq) → NaCl(aq) + H<sub>2</sub>O[Liquid)
பொதுவாக, இத்தகைய நடுநிலையாக்கல் வினைகள் ஒரு எளிய நிகர அயனிச் சமன்பாடாக பின்வருமாறு குறிக்கப்படுகிறது.
:[OH<sup>−</sup>](aq) + [H<sup>+</sup>](aq) → [H<sub>2</sub>O](l)
வலிமையான அமிலத்துடனான இத்தகைய வினைகள் வெப்பத்தை வெளிவிடக்கூடிய வெப்பம் விடு வினைகளாக இருக்கின்றன. இத்தகைய அமில-கார வினைகள் தரம் பார்த்தல் சோதனைகளுக்கும் பயன்படுத்தப்படுகின்றன. இருந்தபோதிலும், சோடியம் ஐதராக்சைடு நீரை உறிஞ்சும் தன்மையின் காரணமாகவும், காற்றிலுள்ள கார்பன்டைஆக்சைடை உட்கொள்ளும் தன்மையின் காரணமாகவும் ஒரு முதனிலைத் திட்டக் கரைசலாக பயன்படுத்தப்படுவதில்லை.
# சோடியம் ஐதராக்சைடு

### வேதியியல் பண்புகள்

#### அமில ஆக்சைடுகளுடனான வினை

சோடியம் ஐதராக்சைடானது கந்தக டைஆக்சைடு போன்ற அமில ஆக்சைடுகளுடன் வினைபடுகிறது. இந்த வினைகள் நிலக்கரியை எரிக்கும் போது வெளிவரும் அமிலத்தன்மை கொண்ட SO<sub>2</sub> மற்றும் H<sub>2</sub>S வாயுக்கள் வளிமண்டலத்தில் கலப்பதைத் தடுக்கும் விதமாக துப்புரவாக்கச் செயலுக்குப் பயன்படுகிறது. உதாரணமாக,
:2 NaOH + SO<sub>2</sub> → Na<sub>2</sub>SO<sub>3</sub> + H<sub>2</sub>O
# சோடியம் ஐதராக்சைடு

### வேதியியல் பண்புகள்

#### ஈரியல்புள்ள உலோகங்கள் மற்றும் ஆக்சைடுகளுடனான வினை

கண்ணாடியானது சுற்றுப்புறத்தில் உள்ள இயல்பான வெப்பநிலையில் நீரிய சோடியம் ஐதராக்சைடுடன் மெதுவாக வினைபட்டு கரையக்கூடிய சிலிக்கேட்டுகளை உருவாக்குகிறது. இதன் காரணமாக, கண்ணாடி இணைப்புகள் மற்றும் குழாய் அடைப்பான்கள் (stopcock) போன்றவை சோடியம் ஐதராக்சைடு பட்டால் இறுகிக்கொள்ளும். ஆய்வகத்தில் பயன்படுத்தக்கூடிய குடுவைகள் மற்றும் கண்ணாடி விளிம்புகளுடன் கூடிய உலைகள் நீண்ட கால அளவில் சோடியம் ஐதராக்சைடுடன் தொடர்பில் இருக்கும் போது சிதைவடைவதற்கு வாய்ப்பு இருக்கிறது. இரும்பானது ஈரியல்பல்லாத உலோகமாக இருப்பதால், (இரும்பானது அமிலத்தில் மட்டுமே கரையும் தன்மை கொண்டது. காரத்தில் கரையாது.) சோடியம் ஐதராக்சைடு இரும்பை பாதிப்பதில்லை. இருந்தபோதிலும், இரும்பானது தீவிரமாக சோடியம் ஐதராக்சைடுடன் வினைபுரியும். 1986 ஆம் ஆண்டில், இங்கிலாந்தில் 25% சோடியம் ஐதராக்சைடு கரைசலைத் தவறுதலாக அலுமினியத்தொட்டி கொண்ட சரக்கு வாகனத்தில் கையாண்ட போது அதிக அழுத்தம் காரணமாக சுமையுந்தில் சேதம் ஏற்பட்டது. அலுமினியமானது சோடியம் ஐதராக்சைடுடன் வினைபடும் போது ஐதரசன் வாயுவானது வெளியேற்றப்படுவதால் அதிக அழுத்தம் ஏற்பட்டது.
: 2 Al + 2 NaOH + 6 H<sub>2</sub>O → 2 NaAl(OH)<sub>4</sub> + 3 H<sub>2</sub>